জাতির পিতার পরিবার-সদস্যদের নিরাপত্তা আইন-২০০৯
শেখ মুজিবর রহমান বাংলাদেশের জাতির পিতা হিসাবে রাষ্ট্রীয়ভাবে স্বীকৃত। আইনের ২ ধারায় বলা হয়েছে, "জাতির পিতা" অর্থ স্বাধীনতার ঘোষণাপত্রে উল্লিখিত বাংলাদেশের অবিসংবাদিত নেতা বঙ্গবন্ধু শেখ মুজিবুর রহমান যিনি বাঙালি জাতির স্বাধীনতার রূপকার, বাংলাদেশের স্খপতি এবং সংবিধান (চতুর্থ সংশোধনী) আইন, ১৯৭৫-এর ধারা ৩৪-এর দফা(খ) দ্বারা সাংবিধানিকভাবে জাতির পিতা হিসেবে স্বীকৃত। "পরিবারের সদস্য" অর্থ জাতির পিতার জীবিত দুই কন্যা এবং তাঁদের সন্তানাদি। ৩ নম্বর ধারায় বলা হয়েছে, আপাতত বলবৎ অন্য কোনো আইনে যা কিছুই থাকুক না কেন, এই আইনের বিধানাবলি কার্যকর হবে।
বঙ্গবন্ধু শেখ মুজিব মার্গ
শেখ মুজিবুর রহমান, এ কে ফজলুল হক এবং কাজী নজরুল ইসলাম ছাড়া ভারতে আর কোথাও বাংলাদেশের বিশিষ্ট কারও নামে সড়ক নেই। ভারতে বঙ্গবন্ধুর নামে সড়কের নামকরণ অবশ্য এই প্রথম নয়। কলকাতায় পার্ক সার্কাস সংলগ্ন একটি সড়ক রয়েছে বঙ্গবন্ধুর নামে। বাংলাদেশ উপ-দূতাবাস সংলগ্ন এক কিলোমিটার দীর্ঘ এই রাস্তাটির নাম ‘?বঙ্গবন্ধু শেখ মুজিব সরণী’?।